Специализираната прокуратура не е открила нарушения в МБАЛ-Кърджали
Петък, 11 Януари 2019 | 10:56:21 Петък, 11 Януари 2019 | 10:56:21
В началото на декември е приключила проверката на Специализираната прокуратура в болницата в Кърджали. Това съобщи проф. д-р Тодор Черкезов, изпълнителен директор на МБАЛ "Д-р Атанас Дафовски", цитиран от „Нов живот“. "През месец ап
В началото на декември е приключила проверката на Специализираната прокуратура в болницата в Кърджали. Това съобщи проф. д-р Тодор Черкезов, изпълнителен директор на МБАЛ "Д-р Атанас Дафовски", цитиран от „Нов живот“.
"През месец април болницата попадна сред една група проверявани болници във връзка със сключени договори, във връзка с това дали в болницата има друга болница и дали има някаква скрита форма на неща, които не са законосъобразни, целесъобразни или икономически изгодни за болницата. Във връзка с това беше започната проверка от специализираната прокуратура, която в началото на декември приключи и за наше голямо удовлетворение тя не установи наличие на нарушение в законосъобразността и целесъобразността, както и икономически щети на лечебното заведение", каза д-р Черкезов.
По думите на директора на болницата проверката е приключила с един положителен резултат. „Дори в крайните констатации се посочва, че предприетите действия от страна на болницата са довели до положителен медицински ефект. Става въпрос за медико-диагностичната лаборатория за инвазивна кардиология“, каза още д-р Черкезов.
Гост 11.01.2019 23:30:49
Този е типичния мазник от школата на великия Цекомир
Гост 11.01.2019 12:13:57
По какво е професор? Пак ли ФОЗ?